麥卡倫將獲曼聯留用 皆因佢後台夠硬
2024年05月12日 21:05
東網電視
更多新聞短片
麥卡倫(右)有得留低。(Getty Images)
曼聯來季好大機會換帥，坦哈格及其教練團將會離隊，不過有一人可以留低，佢就係助教麥卡倫。麥卡倫不但做過99年3冠王費格遜副手，有豐厚履歷同紅魔DNA，仲有新任總監巴斯福特做後台，所以唔使執包袱。
《鏡報》報道，曼聯22年聘任坦哈格及其團隊執教嘅同時，亦重召63歲嘅麥卡倫歸隊出任助教，表面上係協助坦帥管理球隊，實質係高層安插喺坦帥身邊嘅「針」，方便高層隨時了解球隊日常運作。
巧合嘅係，麥卡倫過往同曼聯新股東拉特克利夫身邊紅人、前英國單車隊領隊巴斯福特有交情，今年初拉特克利夫接管曼聯後，巴斯福特亦成為曼聯總監，麥卡倫亦順理成章搵到個強硬後台，因此就算坦哈格被炒，麥卡倫都有得留低。